สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 20 ก.พ.60
21 ก.พ. 2560

* ตลาดหุ้นนิวยอร์กปิดทำการวันจันทร์ที่ 20 ก.พ.เนื่องในวันประธานาธิบดีสหรัฐ
* ตลาดน้ำมันนิวยอร์กปิดทำการวันจันทร์ที่ 20 ก.พ.เนื่องในวันประธานาธิบดีสหรัฐ
* ตลาดทองคำนิวยอร์กปิดทำการวันจันทร์ที่ 20 ก.พ.เนื่องในวันประธานาธิบดีสหรัฐ
* ตลาดเงินนิวยอร์กปิดทำการวันจันทร์ที่ 20 ก.พ.เนื่องในวันประธานาธิบดีสหรัฐ
 
ตลาดหุ้นยุโรปปิดขยับขึ้น เมื่อคืนนี้ (20 ก.พ.) โดยได้แรงหนุนจากการพุ่งขึ้นของหุ้นโรลส์-รอยซ์ และหุ้นรอยัล แบงก์ ออฟ สก็อตแลนด์ ขณะที่นักลงทุนระมัดระวังการซื้อขายและจับตาการประชุมรัฐมนตรีคลังในกลุ่มสหภาพยุโรป หรือ ยูโรกรุ๊ป ซึ่งจะทำการทบทวนนโยบายเศรษฐกิจของกรีซ ก่อนที่จะอนุมัติเงินช่วยเหลือครั้งต่อไป
ดัชนี Stoxx Europe 600 ขยับขึ้น 0.2% ปิดที่ 371.04 จุด
ดัชนี FTSE 100 ตลาดหุ้นลอนดอนปิดที่ 7,299.86 จุด ลดลง 0.10 จุด, 0.00% ดัชนี DAX ตลาดหุ้นเยอรมันปิดที่  11,827.62 จุด เพิ่มขึ้น 70.60 จุด หรือ +0.60% ดัชนี CAC-40 ตลาดหุ้นฝรั่งเศสปิดที่ 4,864.99 จุด ลดลง 2.59 จุด หรือ -0.05%
ตลาดหุ้นลอนดอนปิดขยับลง เมื่อคืนนี้ (20 ก.พ.) หลังจากหุ้นยูนิลีเวอร์ร่วงลงอย่างหนัก ภายหลังจากคราฟท์ ไฮนซ์ ซึ่งเป็นบริษัทอาหารรายใหญ่ของสหรัฐ ได้ประกาศยุติความพยายามที่จะยื่นข้อเสนอซื้อยูนิลีเวอร์
ทั้งนี้ ดัชนี FTSE 100 ปิดที่ 7,299.86 จุด ลดลง 0.10 จุด หรือ 0.00%                           